Publication: Magyar Közlöny
Issue: MK-2008-15 (Year: 2008, Number: 15)
Era: 2004-2010
Section: szóló 21/2006. (XI. 24.) MNB rendeletben, továbbá a
Paragraph Index: 293

30. A 29. pont szerinti bizonylatok alapján történõ fizetési kötelezettség teljesítése elõtt meg kell gyõzõdni arról, hogy a bizonylat megfelel-e a számviteli szabályok elõírásainak, továbbá az V. fejezetben foglaltakra is figyelemmel ellenõrizni kell az utalvány (utalványozási záradék) meglétét, a szolgáltatás teljesítésének, a beszerzett áru átvételének és nyilvántartásba vételének igazolását, a bizonylatok formai és számszaki helyességét. Készpénzzel történõ fizetés esetén az utalványozási záradék és a nyilvántartásba vétel igazolásának ellenõrzését utólag, legkésõbb a vásárlási elõleggel történõ elszámoláskor kell végrehajtani. A beszerzett áru nyilvántartásba vételét az eszközutalvány, illetõleg a szolgáltatás teljesítését az érintett szakszolgálati fõnök záradéka igazolja. A záradéknak tartalmaznia kell az áru, szolgáltatás megnevezését, mennyiségét, értékét, a megfelelõ gazdálkodási keret (elõirányzat) megterhelését, a szerzõdésre, az átadás-átvételi, illetve az analitikus nyilvántartásba vételi okmányokra történõ megfelelõ hivatkozást. (Ha nem külön lapon, hanem az eredeti bizonylaton szerepel a záradék, a számlán szereplõ helyes adatokat a záradékban nem kell megismételni.)

Source: https://magyarkozlony.hu/hivatalos-lapok/7ad0c57f93b41a755edb4d9ad235c700c7d09d84/dokumentumok/b4c9febc7e9671012dbbad34102b2bd0d00a9e2a/letoltes